William Harnett

**William Michael Harnett** (Clonakilty, Irlanda, 1848ko abuztuaren 10a – New York,1892ko urriaren 29a) irlandar jatorria zuen Ameriketako Estatu Batuetako margolaria izan zen. Bere margolan ospetsuenak izadi hilak eta trompe-l'œil teknika erabiliz egindakoak ziren.

## Biografia 
Harnett Irlandako Gosete Handiaren garaian jaio zen. Laster familia osoa Ameriketako Estatu Batuetara emigratu zuen, eta Filadelfian kokatu. 1869an Harnett estatubatuar herritartasuna hartu zuen. Gaztaroan Pensilvaniako *Academy of the Fine Arts* erakundean ikasi zuen, gauez, lan egiten zuen aldi berean. Garai horretan bere lanbidea zilarrezko mahaietan irarlanak egitea zen. Ondoren, New Yorkeko estatuaren *The Cooper Union for the Advancement of Science and Art*-en ikasi zuen eta, ondoren, *National Academy of Designen*, biak New York hirian. Ezagutzen den bere lehen margolana 1874koa da, izadi hil bat. 1888tik aurrera erreumatismoak gogor jo zuen. New Yorken hil zen, 1892an.

## Bere lanen ezaugarri batzuk 
Haren espezialitatea ''Trompe-l'œil* (frantsesez, "begi-amarria") teknika izan zen, ikusleari benetako gauzaki bat erliebean ikusten duelako irudipena sortzen dion margolana, alegia. Harnetten lanak oso antzeratuak izan ziren, zeren eta bera izan zen benetako aurrekari bat teknika horretan. Estatu Batuetan aitzindaria Raphaelle Peale izan zen, Filadelfian XIX. mendearen hasieran lan egin zuen ertilaria. Dena dela, teknika horren adibideak XVII. mendekoak dira: Herbehereetan margolari batzuek benetako errealismoa eman zizkioten haien lanei, adibidez, Pieter Claesz. Harnettek oso teknika zehatza lortu zuen.
 
Bere lanaren originaltasuna eskuarki margolanetan jasotzen ez ziren gauzakiak biltzea izan zen: musika-tresnak, ehiza-garaikurrak, pitxerrak... Zenbait kasutan lanak garairako benetako zirikatzeak ziren. Adibidez, *Golden Horseshoe* (1886) margolanean herdoilduta dagoen ferra bat ohol batean zintzilik jaso zuen. *Job Lot, Cheap* (1878) margolanean liburu batzuk jaso zituen. Bere lanak ondo saldu ziren, baina batez ere dendetan, bulegoetan eta edaritegietan jartzeko. Garaian lan hauek ez ziren museoetan jartzeko egokitzat hartzen.

Ziur aski, bere lanik ezagunenak *After The Hunt* (*Ehiza ondoren'', 1885) margolanaren lau bertsioak dira. Lan horietan ehiza-jantziak, armak, tresnak eta ehiza-garikurrak ikusten dira. Trompe-l'œil oso eraginkorra da, zeren eta, nahiz eta ikusleak ikuspuntuaz aldatu, eraginkorra izaten jarraitzen baitu.

## Eraginak beste margolariengan 
Margolari batzuek Harnetten eragin zuzena jaso zuten:
* John F. Peto: elkar ezagutu zuten, eta zenbait kasutan gai antzekoak erabili zituzten.
* Otis Kaye
* Jefferson David Chalfan

## Iruditegia 

File:Still Life William Michael Harnett 1877.jpeg|*Still Life*, 1877
File:Music and Literature William Michael Harnett.jpeg|*Music and Literature*, 1878
File:Secretary's Table William Michael Harnett 1879.jpeg|''Secretary's Table*, 1879
File:Harnett William A Study Table 1882.jpg|*A Study Table*, 1882
File:William Michael Harnett After the Hunt 1883.jpg|*After the Hunt*, 1883, Huntington Library, San Marino, CA
File:William Michael Harnett After the Hunt 1884.jpg|*After the Hunt*, 1884, Butler Institute of American Art, Youngstown (Ohio)
File:William Michael Harnett After the Hunt 1885.jpg|*After the Hunt*, 1885, California Palace of the Legion of Honor, San Francisco
File:The Old Violin A11288.jpg|*The Old Violin*, 1886, National Gallery of Art, Washington, DC.
File:William Michael Harnett Still life Violin and Music.jpg|*Music and Good Luck*, 1888, Metropolitan Museum of Art
File:William Michael Harnett - With the Staats Zeitung.jpg|*With the "Staats Zeitung*, 1890
File:William Michael Harnett 001.jpg|*The Faithful Colt*, Wadsworth Atheneum, Hartford (Connecticut), 1890
File:William Michael Harnett (American, 1848-1892). Still Life with Three Castles Tobacco, 1880.jpg|*Still Life with Three Castles Tobacco*, 1880, Brooklyn Museum

## Erreferentziak 
## Bibliografia 
* FRANKENSTEIN, Alfred: *The Reality of Appearance: The Trompe l'Oeil Tradition in American Painting''. Greenwich, Connecticut: New York Graphic Society Ltd, 1970. .

## Kanpo-estekak 
* :William Harnett Orsay Museoan.
* :William Harnett Thyssen-Bornemisza Museoan.